[{"text_idx": "#000000", "text": "Hwb i'r Gymraeg ar y we"}, {"text_idx": "#000001", "text": "Mae'n siwr bod nifer fawr ohonom ni sy'n defnyddio'r we wedi glanio o dro i dro ar un o dudalennau niferus y gwyddoniadur Wikipedia."}, {"text_idx": "#000002", "text": "Sefydlodd yr Americanwr, Jimmy Wales, y wefan wreiddiol ar 15 Ionawr 2001, ac o fewn pum mlynedd roedd yna fersiynau ohoni hi i'w chael mewn dros 200 o ieithoedd - gan gynnwys y Gymraeg."}, {"text_idx": "#000003", "text": "Cafodd gwefan Wicipedia Cymraeg ei chyhoeddi am y tro cyntaf ar 14 Gorffennaf 2003, ac ers hynny mae wedi tyfu i fod yn adnodd gwerthfawr gyda 62,161 o dudalennau'r diwrnod yn cael eu hagor ar gyfartaledd yn ystod 2012."}, {"text_idx": "#000005", "text": "Ar ben hynny, mae'n ceisio sicrhau fod unrhyw adnoddau, gweledol neu ffeithiol sydd gan y Llyfrgell, ar gael i'w rhannu ar Wicipedia."}, {"text_idx": "#000007", "text": "\"Mae 'na ddiffyg hyder sy'n golygu fod pobl yn gyffredinol yn amharod i naill ai gyfrannu neu olygu erthyglau. Hefyd, mae diffyg hyder gan bobl i ddefnyddio'r dechnoleg."}, {"text_idx": "#000008", "text": "Disgrifiad o\u2019r llun, Jason Evans"}, {"text_idx": "#000009", "text": "\"Dyna pam ni'n trefnu digwyddiadau rheolaidd fel Golygathon y Wicipedia Cymraeg."}, {"text_idx": "#000010", "text": "\"Mae hyn yn gyfle i bobl sydd efallai a\u0302 diddordeb mewn cyfrannu, ond heb yr hyder i wneud, i gyfarfod a\u0302 golygwyr profiadol sydd wedyn yn medru rhannu gwybodaeth ar y broses.\""}, {"text_idx": "#000011", "text": "Mae cywirdeb yn ffactor bwysig yn y model Wikipedia ac mae rhai o'r farn fod natur agored y tudalennau i gael eu golygu yn medru bod yn wendid."}, {"text_idx": "#000012", "text": "\"Mae'n arfer da i beidio a\u0302 newid neu olygu neu gyfrannu i erthygl oni bai fod yna rhyw sail bendant am y ffeithiau... rhywbeth fel llyfr sydd wedi'i gyhoeddi neu erthygl o wefan academaidd neu debyg, a bod y sail hyn yn cael ei nodi. Ac yn fras dyna hi."}, {"text_idx": "#000015", "text": "Mae'r nifer o erthyglau Wicipedia Cymraeg yn amlwg o ddiddordeb ac o fantais uniongyrchol i ni yng Nghymru o ran darpariaeth gynhwysfawr yn yr iaith."}, {"text_idx": "#000016", "text": "Ond mae'r nifer o erthyglau'n medru dylanwadu ar statws y Gymraeg mewn cyd-destunau eraill, fel yr esboniodd Jason:"}, {"text_idx": "#000017", "text": "\"Os edrychwch chi ar dabl am safle'r Gymraeg o ran nifer o siaradwyr yn y byd, ry'n ni yn y 166fed safle, ond o ran nifer yr erthyglau Cymraeg ar Wicipedia, ry'n ni'n rhif 64."}, {"text_idx": "#000018", "text": "\"Mae statws ar-lein y Gymraeg felly'n cadarnhau'r ddelwedd fod yr iaith yn cael ei ddefnyddio'n gynhwysfawr ar y we. Pan ry'ch chi'n ystyried bod Apple, er enghraifft, yn cynnig rhyw 40 o ieithoedd fel opsiwn ar eu teclynnau, mae bod yn rhif 64 yn llawer iachach na rhif 166."}, {"text_idx": "#000019", "text": "\"Yn hyn o beth mae'r Gatalaneg yn enghraifft dda, sef iaith gyda rhyw naw miliwn o siaradwyr sydd a\u0302 chymaint o erthyglau Catalaneg fel ei bod yn rhif 17 o ran nifer o erthyglau Wikipedia."}, {"text_idx": "#000020", "text": "\"Dyw hi ddim yn gyd-ddigwyddiad dybiwn ni fod yr iaith newydd gael ei derbyn fel iaith chwilio ar Google, sydd yn golygu fod defnyddwyr Catalaneg yn medru gofyn i Google ddewis a rhoi blaenoriaeth i erthyglau Catalaneg wrth chwilio."}, {"text_idx": "#000021", "text": "\"Dyma ddylai fod y nod i'r Gymraeg, a bydd presenoldeb cryf o ran niferoedd erthyglau ar Wicipedia'n gymorth i gyrraedd y nod honno.\""}, {"text_idx": "#000022", "text": "Prif StraeonTroi caniau a photeli'n arian yn arbrawf AberhondduCyhoeddwyd19 munud yn o\u0302l'Emosiynol' rhedeg hanner marathon er cof am fabCyhoeddwyd7 munud yn o\u0302lNiwclear newydd Wylfa: Awgrym cryfaf eto gan Rishi SunakCyhoeddwyd10 awr yn o\u0302l"}, {"text_idx": "#000023", "text": "Troi caniau a photeli'n arian yn arbrawf Aberhonddu"}, {"text_idx": "#000032", "text": "Cynnal gwersi Cymraeg... draw yn Ffrainc"}, {"text_idx": "#000036", "text": "Cysylltwch a\u0302 niTabledi a ffonau symudolHefyd yn Gymraeg"}]